1143 


01000602403980004 



ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ 


Αρ. Φύλλου 60 


24 Μαρτίου 1998 


ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 

56. Τροποποίηση του Π. Δ/τος 21/91. 1 

57. Ίδρυση Αμίσθου Προξενείου της Ελλάδος στο 

Καλίνινγκραντ της Ρωσίας. 2 

58. Παραχώρηση εκμετάλλευσης των Ιαματικών Πη¬ 
γών Αγραπιδοκάμπου στο Δήμο Αντιρρίου. 3 

59. Κατανομή οργανικών θέσεων Δικαστικών Λει¬ 


τουργών στα Διοικητικά Δικαστήρια του Κρά¬ 
τους. 


ΠΡΟΕΔΡ ΙΚΑ ΔΙΑΤΑ ΓΜΑΤΑ 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 56 (1) 

Τροποποίηση του Π. Δ/τος 21/91. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τη διάταξη του άρθρου 13 παρ. 6 του Ν. 1848/89 
.«Προέλευση των Μονίμων Αξιωματικών του Οικονομικού 
και του Στρατολογικού Σώματος των Ενόπλων Δυνάμεων 
και άλλες διατάξεις» (ΦΕΚ Α7112). 

2. Τη διάταξη του άρθρου 29Ατου Ν. 1558/85 (ΦΕΚ Α7 
137), το οποίο προστέθηκε με το άρθρο 27 του Ν. 
2081 /92 (ΦΕΚ Α/154), όπως αντικαταστάθηκε με το άρ¬ 
θρο 1 παρ. 2α του Ν. 2469/97 (ΦΕΚ Α738). 

3. Την υπ’ αριθ. πρωτ. 29261/7.10.96 κοινή απόφαση 
του Πρωθυπουργού και του Υπουργού Εθνικής Άμυνας 
«Ανάθεση αρμοδιοτήτων Υπουργού Εθνικής Άμυνας στον 
Υφυπουργό Εθνικής Άμυνας» (ΦΕΚ Β7933). 

4. Την υπ’ αριθ. πρωτ. 1107147/1239/0006/4.10 96 
κοινή απόφαση του Πρωθυπουργού και του Υπουργού Οι¬ 
κονομικών «Ανάθεση αρμοδιοτήτων Υπουργού Οικο¬ 
νομικών στους Υφυπουργούς Οικονομικών» (ΦΕΚ Β7 
992). 

5. Το γεγονός ότι από το παρόν Προεδρικό Διάταγμα 
δεν προκαλείται πρόσθετη επιβάρυνση σε βάρος του Κρα¬ 
τικού Προϋπολογισμού. 


6. Την υπ’ αριθ. 563/97 γνωμοδότηση του Συμβουλίου 
της Επικράτειας, μετά από πρόταση των Υφυπουργών 
Εθνικής Άμυνας και Οικονομικών, αποφασίζουμε: 

Άρθρο 1 

1. Οι τίτλοι των εδαφίων (2) των υποπαραγράφων 1 α και 
1β του άρθρου 4 του Π.Δ. 21/91 «Εθελοντές - Εθελό¬ 
ντριες Μακράς θητείας» αντικαθίσταται ως ακολούθως: 

«Πολεμικό Ναυτικό και Πολεμική Αεροπορία». 

2. Η παράγραφος 2 του άρθρου 4 του Π.Δ. 21/91 κα- 
ταργείται, η δε παράγραφος 3 του ίδιου άρθρου αναριθ- 
μείται σε 2. 

Άρθρο 2 

Το άρθρο 9 του Π.Δ. 21/91 «Εθελοντές - Εθελόντριες 
Μακράς θητείας» αντικαθίσταται ως ακολούθως: 

«Οι Εθελοντές - Εθελόντριες Μακράς θητείας διέπο- 
νται από τις εκάστοτε ισχύουσες διατάξεις που εφαρμόζο¬ 
νται για τους ομοιοβάθμους τους μονίμους Υπαξιωματι- 
κούς και τους Ανθυπασπιστές». 

Άρθρο 3 

Η ισχύς του παρόντος Διατάγματος αρχίζει από τη δημο¬ 
σίευσή του στην Εφημερίδα της Κυβερνήσεως. 

Στον Υφυπουργό Εθνικής Άμυνας αναθέτουμε τη δη¬ 
μοσίευση και εκτέλεση του παρόντος Διατάγματος. 

Αθήνα, 4 Μαρτίου 1998 

Ο ΠΡΟΕΔΡΟΣ! ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΙ ΥΦΥΠΟΥΡΓΟΙ 

ΟΙΚΟΝΟΜΙΚΟΝ ΕΘΝΙΚΗΣ ΑΜΥΝΑΣ 

ΝΙΚ. ΧΡΙΣΤΟΔΟΥΛΑΚΗΓ ΔΗΜ. ΑΠΟΣΤΟΛΑΚΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


ΠΡΟΕΔΡΙΚΟ ΔΙΑΤΑΓΜΑ ΥΓΓ ΑΡΙΘ. 57 (2) 

Ίδρυση Αμίσθου Προξενείου της Ελλάδος στο Καλίνινγ- 
κρσντ της Ρωσίας. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Την παράγραφο 6 του άρθρου 24 του Ν. 419/1976 
«Περί Οργανισμού του Υπουργείου Εξωτερικών» (Α'/ 
221 ). 

2. Τη γνώμη της Πρεσβείας της Ελλάδος στη Μόσχα υπ’ 
αριθ. 053.Κ/4/ΑΣ 3291/8.12.97. 

3. Τις διατάξεις του άρθρου 29Α του Ν. 1558/1985 
«Κυβέρνηση και Κυβερνητικά Όργανα» (Α7137), όπως 
προστέθηκε με το άρθρο 27 του Ν. 2081/1992 (Α7154) 
και τροποποιήθηκε με το άρθρο 1 παρ. 2 εδ. α’ του Ν. 
2469/1997 (Α738) και το γεγονός ότι από τις διατάξεις 
του παρόντος Διατάγματος δεν προκαλείται δαπάνη σε 
βάρος του Κρατικού Προϋπολογισμού. 

4. Τηνυπ’ αριθ. 81/1998 γνωμοδότηση του Συμβουλίου 
της Επικράτειας, μετά από πρόταση του Υπουργού Εξω¬ 
τερικών, αποφασίζουμε: 

Αρθρο μόνο 

Ιδρύεται Άμισθο Προξενείο της Ελλάδος στο Καλίνινγ- 
κραντ της Ρωσίας με περιοχή αρμοδιότητας την περιφέ¬ 
ρεια του Καλ'ινινγκραντ. 

Στον Υπουργό Εξωτερικών αναθέτουμε τη δημοσίευση 
και εκτέλεση του παρόντος Διατάγματος. 

Αθήνα, 9 Μαρτίου 1998 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΠΟΥΡΓΟΣ ΕΞΟΤΕΡΙΚΟΜ 

ΘΕΟΔΩΡΟΣ ΠΑΓΚΑΛΟΣ 
-♦- 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 58 (3) 

Παραχώρηση εκμετάλλευσης των Ιαματικών Πηγών Αγρα- 
πιδοκάμπου στο Δήμο Αντιρρίου. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 2 του Ν. 4086/60 «Περί 
τροποποιήσεως και συμπληρώσεως διατάξεων τινων περί 
Ιαματικών Πηγών» (ΦΕΚ 112/Α/60). 

2. Τις διατάξεις του από 31.7.53 Β.Δ. «περίχαρακτηρι¬ 
σμού των πηγών Αγραπιδοκάμπου ως Ιαματικών» (ΦΕΚ 
215/Α/53). 

3. Το Π.Δ. 427/1989 «Συνένωση των Κοινοτήτων Αντιρ- 
ρίου, Μακυνείας και Μαλυκρείου της Επαρχίας Ναυπα- 
κτίας του νομού Αιτωλίας και Ακαρνανίας» (ΦΕΚ 186/Α/ 
93). 

4. Τις διατάξεις του Ν. 2160/93 «Ρυθμίσεις για τον του¬ 
ρισμό και άλλες διατάξεις» (ΦΕΚ 118/Α /93). 

5. Τις διατάξεις του Π.Δ. 459/93 «Ανασύσταση Υπουρ¬ 


γείου Τουρισμού και καθορισμός αρμοδιοτήτων του» 
(ΦΕΚ 193/Α/93). 

6. Τις διατάξεις του Π.Δ. 29/96 «Συγχώνευση των 
Υπουργείων Τουρισμού, Βιομηχανίας, Ενέργειας και Τε¬ 
χνολογίας και Εμπορίου στο Υπουργείο Ανάπτυξης» (ΦΕΚ 
19/Α/96). 

7. Τις διατάξεις του άρθρου 29 Α του Ν. 1558/85 προ- 
στεθέντοςδια του άρθρου 27 του Ν. 2981/92, όπως αντι- 
καταστάθηκε με το άρθρο 1 παρ. 2α του Ν. 2469/1997 
(ΦΕΚ 38/Α). 

8. Την με αριθμό 124/7/10.4.97 απόφαση του Διοικητι¬ 
κού Συμβουλίου του ΕΟΤ. 

9. Το με αριθμό 28474/95/23.1.96 έγγραφο της Περι¬ 
φερειακής Διοίκησης Αιτωλοακαρνανίας και το με αριθμό 
1345/5,6.97 έγγραφο του Νομάρχη Αιτωλοακαρνανίας. 

10. Το γεγονός ότι από τις διατάξεις του παρόντος δια¬ 
τάγματος δεν προκαλείται δαπάνη σε βάρος του Κρατικού 
Προϋπολογισμού, με πρόταση της Υπουργού Ανάπτυξης, 
αποφασίζουμε: 

Άρθρο 1 

Παραχώρηση εκμετάλλευσης Ιαμαατικών Πηγών 

Παραχωρούμε την εκμετάλλευση των Ιαματικών Πηγών 
Αγραπιδοκάμπου κυριότητας ΕΟΤ στο Δήμο Αντιρρίου 
Νομού Αιτωλοακαρνανίας. 

Άρθρο 2 

Διάρκεια παραχώρησης 

Η διάρκεια της παραχώρησης ορίζεται σε τριάντα (30) 
χρόνια από τη δημοσίευση του παρόντος Διατάγματος. 

Άρθρο 3 

Όροι παραχώρησης 

Τίθενται οι παρακάτω περιοριστικοί όροι που αναφέρο- 
νται στην κατασκευή έργων από το Δήμο Αντιρρίου ή τυ¬ 
χόν ανάδοχο αυτού. 

1. α. Κατασκευή Υδροθεραπευτηρίου δώδεκα (12) λου¬ 
τροθαλάμων μετά βοηθητικών χώρων για ταμείο, τηλεφω¬ 
νείο, ιατρείο, αίθουσα υποδοχής και αναπαύσεως, καθώς 
και ανάλογο αριθμό χώρων υγιεινής λουσμένων και προ¬ 
σωπικού χωριστά, με δυνατότητα επεκτάσεως. 

β. Κατασκευή Ξενοδοχείου Δ' τάξεως είκοσι (20) δωμα¬ 
τίων. 

γ. Κατασκευή μαγειριού και αίθουσας εστιατορίου με 
δυνατότητα ταυτόχρονης εξυπηρέτησης τουλάχιστον πε¬ 
νήντα (50) ατόμων. 

2. Οι ανωτέρω εγκαταστάσεις και ο εξοπλισμός τους 
περιέρχονται στην κυριότητα του ΕΟΤ χωρίς καμμία απο¬ 
ζημίωση από το Δήμο Αντιρρίου. 

Άρθρο 4 

Υποχρεώσεις Δήμου Αντιρρίου 

1. Ο Δίημος Αντιρρίου υποχρεούται εντός δύο (2) ετών 
από τη δημοσίευση του παρόντος Π.Δ. να προβεί στην 
έναρξη εργασιών με μελέτες οι οποίες θα έχουν τύχει 
προηγούμενης έγκρισης από τον ΕΟΤ. 

Ως προθεσμία αποπεράτωσης των έργων ορίζεται το 
χρονικό διάστημα των πέντε ετών από την έναρξη εκτέλε¬ 
σης των έργων. 

2. Ο Δήμος Αντιρρίου υποχρεούται να προβεί στην 
απαλλοτρίωση της απαιτούμενης έκτασης γύρω από τις 
Ιαματικές Πηγές σύμφωνα με τα ισχύοντα περί απαλλοτρι¬ 
ώσεων υπέρ Δημοσίου οφέλους. Στη συνέχεια να προβεί 
σε όλες τις απαιτούμενες ενέργειες για την μεταγραφή 
της απαλλοτριωμένης έκτασης υπέρ ΕΟΤ, και να αποστεί- 
λει στην υπηρεσία αντίγραφο αυτής. Η θέση και το μέγε¬ 
θος της αναγκαίας έκτασης που θα είναι ανάλογη των έρ¬ 
γων αξιοποίησης θα εγκριθούν προηγουμένωνς από τον 
ΕΟΤ. 

3. Η Ιαματική Πηγή και το νερό αυτής θα αναφέρεται με 
την επίσημη αυτής ονομασία και μόνο, ήτοι: «ΙΑΜΑΤΙΚΗ 
ΠΗΓΗ ΑΓΡΑΠΙΔΟΚΑΜΠΟΥ» Αιτωλοακαρνανίας ή «ΥΔΩΡ 
ΙΑΜΑΤΙΚΗΣ ΠΗΓΗΣ ΑΓΡΑΠΙΔΟΚΑΜΠΟΥ» χωρίς την προ¬ 
σθήκη χαρακτηριστικών επιθέτων τα οποία προκαλούν 
σύνχυση μεε ονομασίες άλλων Ιαματικών Πηγών. 

4. Ο Δήμος Αντιρρίου αναλαμβάνει την υποχρέωση 
εφαρμογής των διατάξεων του κανονισμού λειτουργίας 
Υδροθεραπευτικών Ιαματικών Πηγών (Ν. 2188/20) και τη 
διάθεση των εισιτηρίων και δελτίων αδείας Υδροθερα¬ 
πείας σύμφωνα με την κοινή απόφαση των Υπουργών 
Εσωτερικών, Αναπληρωτή Υπουργού Εθνικής Οικονομίας 
και Οικονομικών με αριθ. 523510/5.6.72 (ΦΕΚ 503/Β/ 
17.7.72) ως και των λοιπών Νόμων και Κανονισμών όπως 
κάθε φορά ισχύουν. 

5. Ο Δήμος Αντιρρίου ή τυχόν ανάδοχος αναλαμβάνει 
την υποχρέωση είσπραξης των συνεισπραττομένων φό¬ 
ρων και τελών υπέρ του ΕΟΤ και λοιπών δικαιούχν, μαζί με 
το βασικό λουτρικό δικαίωμα των εισιτηρίων λούσεως. 

6. Κατά τα λοιπά ισχύουν οι Ειδικοί Νόμοι Προστασίας 
Εκμετάλλευσης κλπ των Ιαματικών Πηγών, του Δήμου 
υποχρεουμένου για την προστασία της περιοχής που ανή¬ 
κει στον ΕΟΤ κατά παντός καταπατητού και τη διεκδίκηση 
με δικές του δαπάνες και χωρίς την ανάμειξη του ΕΟΤ. Σε 
περίπτωση οιασδήποτε καταπάτησης ή απόπειρας, φέρει 
ακέραια την ευθύνη έναντι του ΕΟΤ για κάθε έστω και από 
ελαφρά αμέλεια, βλάβη, μείωση ή απώλεια δικαιωμάτων 
αυτού. 

7. Εφόσον κριθει αναγκαίο να πραγματοποιηθούν εργα¬ 
σίες προς αύξηση του ιαματικού νερού, οι εν λόγω εργα¬ 
σίες θα γίνουν μετά από προηγούμενη έγκριση της υπηρε¬ 
σίας μας και με την επίβλεψη τεχνικού του ΙΓΜΕ και τεχνι¬ 
κού της Διεύθυνσης Τουρισμού Πελοποννήσου και Δυτι¬ 
κής Στερεός. 

Άρθρο 5 

Η περιοχή γύρω από την Ιαματική Πηγή η οποία ανήκει 
στην ιδιοκτησία του ΕΟΤ, σύμφωνα με το Ν. 4844/1930 
θα οριοσημανθεΙ και θα περιφραχθεί σύμφωνα με τα σχε¬ 
τικά σχέδια του ανωτέρω Δήμου Αντιρρίου που θα εγκρι- 
θούν προηγουμένως από τον ΕΟΤ. Τοπογραφικό και χω¬ 
ροταξικό διάγραμμα της περιοχής θα υποβληθεί στον 
ΕΟΤ. 

Άρθρο 6 
Έναρξη ισχύος 

Οι διατάξεις του παρόντος Διατάγματος αρχίζουν να 
ισχύουν από τη δημοσίευσή του στην Εφημερίδα της Κυ- 
βερνήσεως. 


Στην Υπουργό Ανάπτυξης ανατίθεται η δημοσίευση και 
η εκτέλεση του παρόντος. 

Αθήνα, 5 Μαρτίου 1998 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Η ΥΠΟΥΡΓΟΣ ΑΝΑΠΤΥΞΗΣ 

ΒΑΣΩ ΠΑΠΑΝΔΡΕΟΥ 
-♦- 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 59 (4) 

Κατανομή οργανικών θέσεων Δικαστικών Λειτουργών στα 
Διοικητικά Δικαστήρια του Κράτους. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 3 παρ. 2 εδ. α περ. ββ, του 
Ν. 1756/1988 «Κώδικας οργανιομού δικαστηρίων και κα¬ 
τάστασης δικαστικών λειτουργών» (Α735) όπως διαμορ¬ 
φώθηκε με το άρθρο 6 παρ. 8 του Ν. 2408/1996 (Α7104). 

2. Τις διατάξεις του άρθρου 29Α του Ν. 1558/1985 
«Κυβέρνηση και Κυβερνητικά Όργανα» (Α7137) όπως 
προσετέθησαν με το άρθρο 27 του Ν. 2081/1992 (Α7 
154) και τροποποιήθηκαν με το άρθρο 1 παρ. 2α του Ν. 
2469/1997 (Α/38). 

3. Τη ν 5433/22.12.1997 γνώμη του Γ ενικού Επιτρόπου 
της Επκρατείας των Τακτικών Διοικητικών Δικαστηρίων 
μετά από προτάσεις των δικαστικών λειτουργών που διευ¬ 
θύνουν τα Διοικητικά Εφετεία της Χώρας. 

4. Το γεγονός ότι το παρόν Διάταγμα δεν προκαλεί επι¬ 
πλέον δαπάνη σε βάρος του Κρατικού Προϋπολογισμού, 
και 

5. Την 111/1998 γνωμοδότηση του Συμβουλίου Επι¬ 
κράτειας, μετά από πρόταση του Υπουργού Δικαιοσύνης, 
αποφασίζουμε: 

Άρθρο 1 

Οι τριάντα μία (31) νέες οργανικές θέσεις των Δικαστικών 
Λειτουργών των Τακτικών Διοικητικών Δικαστηρίων του 
Κράτους που συστήθηκαν με τις διατάξεις του άρθρου 16 
παρ. 4 περ. Α του Ν. 2521/1997 από 1.1.98 στα Τακτικά 
Διοικητικά Δικαστήρια κατανέμονται στα Διοικητικά Εφε- 
τεΐα και Πρωτοδικεία του Κράτους ως εξής: 

Α. ΔΙΟΙΚΗΤΙΚΑ ΕΦΕΤΕΙΑ 

1. Αθηνών: 

α) Δύο (2) οργανικές θέσεις προέδρων εφετών οριζομέ- 
νου του συνολικού αριθμού αυτών σε είκοσι τρεις (23). 

β) Έξι (6) οργανικές θέσεις εφετών οριζομένου του συ¬ 
νολικού αριθμού αυτών σε ενενήντα τέσσερις (94). 

2. Θεσσαλονίκης: 

α) Μία (1) οργανική θέση προέδρου εφετών οριζομένου 
του συνολικού αριθμού αυτών σε έξι (6). 

β) Δύο (2) οργανικές θέσεις εφετών οριζομένου του συ¬ 
νολικού αριθμού αυτών σε είκοσι μία (21). 

3. Λάρισας: 

α) Μια (1) οργανική θέση προέδρου εφετών οριζομένου 
του συνολικού αριθμού αυτών σε δύο (2). 

(5) Δύο (2) οργανικές θέσεις εφετών οριζομένου του συ¬ 
νολικού αριθμού αυτών σε έξι (6). 

Β. ΔΙΟΙΚΗΤΙΚΑ ΠΡΩΤΟΔΙΚΕΙΑ 

1. Αθηνών: 

α) Τρεις (3) οργανικές θέσεις προέδρων πρωτοδικών 
οριζομένου του συνολικού αριθμού αυτών σε τριάντα (30). 

3) Έξι (6) οργανικές θέσεις πρωτοδικών - παρέδρων 
οριζομένου του συνολικού αριθμού αυτών σε εκατόν πε¬ 
νήντα τέσσερις (154). 

2. Πειραιά: 

α) Μία (1) οργανική θέση προέδρου πρωτοδικών οριζο- 
μένου του συνολικού αριθμού αυτών σε δώδεκα (12). 

β) Δύο (2) οργανικές θέσεις πρωτοδικών - παρέδρων 
οριζομένου του συνολικού αριθμού αυτών σε πενήντα 
τρεις (53). 

3. Θεσσαλονίκης: 

α) Μία (1) οργανική θέση προέδρου πρωτοδικών οριζο- 
μένου του συνολικού αριθμού αυτών σε έντεκα (11). 


β) Δύο (2) οργανικές θέσεις πρωτοδικών - παρέδρων 
οριζομένου του συνολικού αριθμού αυτών σε σαράντα εν¬ 
νέα (49). 

4. Λιβαδειάς: 

α) Μία (1) οργανική θέση πρωτόδικη - παρέδρου οριζο- 
μένου του συνολικού αριθμού αυτών σε τρεις (3). 

5. Μυτιλήνης: 

α) Μία (1) οργανική θέση πρωτόδικη - παρέδρου οριζο- 
μένου του συνολικού αριθμού αυτών σε τρεις (3). 

Άρθρο 2 

Η ισχύς του παρόντος Διατάγματος αρχίζει από τη δημο¬ 
σίευσή του στην Εφημερίδα της Κυβερνήσεως. 

Στον Υπουργό Δικαιοσύνης αναθέτουμε τη δημοσίευση 
και εκτέλεση του παρόντος Διατάγματος. 

Αθήνα, 11 Μαρτίου 1998 

Ο ΠΡΟΕΔΡΟΙ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΠΟΥΡΓΟΣ ΔΙΚΑΙΟΣΥΝΗΣ 

ΕΥΑΓΓΕΛΟΣ ΓΙΑΝΝΟΠΟΥΛΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



